Budova bývalej radnice v Devínskej Novej Vsi

Bývalá radnica mestskej časti Devínska Nová Ves v Bratislave je historická budova, v ktorej donedávna sídlil miestny úrad. Dnes v nej sídlia rôzne súkromné firmy a Turistická informačná kancelária Devínskej Novej VsiPortál TIK Devínska Nová Ves.

 Dejiny výstavby 
Bola postavená v klasicistickom štýle v začiatkoch 18. storočia.

 Poloha 
Nachádza sa na Istrijskej ulici č. 49 v pamiatkovej zóne Devínskej Novej Vsi.Webový portál mestskej časti Devínska Nová Ves odsek Pozoruhodné objekty

 Využitie 
Pôvodne slúžila ako tridsiatková stanica, kde sídlil colný úrad na pomedzí medzi Uhorskom a Rakúskom. Z prevážaného tovaru sa vyberal v naturáliách tzv. tridsiatok Archív mestskej časti Devínska Nová Ves. Takýto tovar sa potom načas skladoval v pivniciach, následne predával a výnos bol plánovaným príjmom kráľovskej pokladnice.

Do roku 2004 v budove sídlil miestny úrad v Devínskej Novej Vsi. V súčasnosti sú kancelárske priestory prenajaté a okrem iného tu sídli aj Turistická informačná kancelária.

 Referencie 

 Externé odkazy 
Pamiatkový úrad SR

Kategória:Budovy v Bratislave
Kategória:Devínska Nová Ves
Kategória:Klasicistické stavby na Slovensku
Kategória:Radnice na Slovensku